સામગ્રી: ગુજરાતમાં પહેલો કેસ આવ્યો ત્યારથી લઈને અત્યાર સુધીમાં કોરોના વાઇરસે વ્યવસ્થાતંત્રથી લઈને લોકોની જીવનશૈલી પણ કેટલેક અંશે બદલી નાખી છે.

હાલમાં મોટા ભાગના લોકો માસ્ક પહેરીને પોતાને અન્યથી દૂર રાખતા જોઈ શકાય છે. જોકે ક્યાંક સ્વાસ્થ્ય સંબંધિત નિયમોનું પાલન ન થતું હોવાનું પણ જોવા મળે છે.

ઑનલાઇન શિક્ષણથી માંડીને અનેક પ્રવૃત્તિઓ પર ડિજિટલ માધ્યમ પર ભાર મૂકવામાં આવે છે.

તબીબો કહે છે કે હવે કોરોના સાથે જીવતા શીખી લેવું જોઈએ અને લોકો પણ ધીમેધીમે માસ્ક, સોશિયલ ડિસ્ટન્સિંગ, સેનિટાઇઝર, સ્વચ્છતા વગેરે તરફ ઢળતાં જોઈ શકાય છે.

ગુજરાતમાં કોરોના વાઇરસને ચેપ જાણીતા લોકો અને નેતાઓ પણ લાગ્યો હતો.

પહેલી વાર ખાડિયાના કૉંગ્રેસના ધારાસભ્ય ઇમરાન ખેડાવાલાને કોરોના થયો હતો અને બાદમાં તેઓ સાજા થઈ ગયા હતા.

તો કૉંગ્રેસ પૂર્વ પ્રમુખ ભરતસિંહ સોલંકી, ગુજરાતના પૂર્વ મુખ્ય મંત્રી શંકરસિંહ વાઘેલા સહિત નેતાઓને કોરોનાનો ચેપ લાગ્યો હતો. ભાજપના ઘણા ધારાસભ્યોને પણ કોરોના વાઇરસનો ચેપ લાગ્યો હતો. 

અમદાવાદના કૉંગ્રેસના કૉર્પોરેટર બદરુદ્દીન શેખનું કોરોના વાઇરસને લીધે મૃત્યુ થયું હતું.

ગુજરાત સરકારના આરોગ્ય અને પરિવારકલ્યાણ વિભાગે જાહેર કરેલા આંકડા અનુસાર રાજ્યમાં કોરોનાના કેસની સંખ્યા વધીને એક લાખને પાર પહોંચી છે.

તેમજ અત્યાર સુધીમાં રાજ્યમાં કોરોના વાઇરસને કારણે કુલ 3064 દર્દીઓનાં મૃત્યુ થયાં છે. 

તો આટલા દિવસોમાં ગુજરાતમાં શું-શું બદલાયું, સરકારે કોરોનાને અટકાવવા માટે કેવાંકેવાં પગલાં લીધાં, કયા વિવાદ થયા એ પણ જાણવું જોઈએ.

ગુજરાતમાં કોરોનાની તબક્કા વાર સ્થિતિ

કોરોના વાઇરસનો પહેલા કેસ રાજકોટ અને સુરત જિલ્લામાં માર્ચ મહિનામાં નોંધાયો હતો. જે વ્યક્તિને કોરોનાનો ચેપ લાગ્યો હતો તેઓ વિદેશથી આવી હતી.

ગુજરાતમાં 17 એપ્રિલ સુધીમાં કોરોનાના પૉઝિટિવ કેસની સંખ્યા 1021 હતી. બાદમાં તેમાં સમયાંતરે વધારો થયો હતો.

તારીખ 29-6-2020ની ગુજરાતની સરકારી અખબારી યાદી પ્રમાણે, કોરોના વાઇરસના રાજ્યમાં 25 હજારથી વધુ કેસ નોંધાયા હતા, જેમાંથી 6 હજારથી વધુ કેસ ઍક્ટિવ હતા. જ્યારે કુલ મૃત્યુઆંક 1800ને પાર હતો.

તો 22 જુલાઈ, 2020 સુધીમાં 50 હજારથી વધુ કેસ નોંધાયા હતા, અને તેમાં 12 હજારથી વધુ ઍક્ટિવ કેસ હતા. આ તારીખ સુધીમાં રાજ્યમાં કુલ મૃત્યુઆંક 2200ને પાર હતો.

તો 13 ઑગસ્ટ, 2020ના ગુજરાત સરકારના આંકડા પ્રમાણે રાજ્યમાં કોરોનાની કેસની સંખ્યા 75 હજારને પાર પહોંચી હતી.

3...\nઅગાઉની સામગ્રીનો સારાંશ નીચે મુજબ કરી શકાય છે:
ગુજરાતમાં કોરોના વાઇરસના સંક્રમિતોની કુલ સંખ્યા એક લાખને પાર કરી ગઈ છે અને રાજ્યમાં હવે ફરીથી કોરોનાના કેસમાં વધારો જોવા મળી રહ્યો છે.